George Mary Searle

George Mary Searle (født 27. juni 1839 i London i England, død 7. juli 1918 i New York) var en astronom, forfatter og katolsk prest fra USA. 

Liv og virke
Som spedbarn ankom han i 1840 til USA. Han ble uteksaminert fra Brookline og fikk sin bachelorgrad fra Harvard University. 

Han arbeidet ved Dudley- og Harvard-observatoriene.

Searle oppdaget asteroiden 55 Pandora den 10. september 1858. Han oppdaget også seks galakser. 

I 1862 konverterte han til katolisismen. Han ble medlem av paulistordenen, ble presteviet i 1868, og underviste ved Catholic University of America.

I 1905 foreslo han at man innførte en ny kalender der hvert år skulle ha et helt antall uker. Normale år ville vært 52 uker, eller 364 dager, noe som forkorter februar til 27 dager. Skuddår, ett av fem, ville ha 53 uker, eller 371 dager, med én uke helt festiv og ikke inkludert i noen måned. Den skulle legges mellom april og mai. Det var da nødvendig å ikke betrakte skuddår som multipler av 50 med unntak av disse multiplum av 400. På denne måten ville 400 år telle 20.871 uker, likt samme årsperiode i den gregorianske kalender.George M. Searle, C.S.P., "A Possible Calendar," The Catholic World, A Monthly Magazine of General Literature and Science (1. november 1905), s. 239.

I 1916 skrev han en bok som kritiserte Mary Baker Eddys Christian Science.

Publisjoner
 Plain Facts for Fair Minds: An Appeal to Candor and Common Sense (1900)
 Talks for the Times: Indifferentism, Revelation, the Catholic Church and Science, the Friend of True Progress, the Purpose of Life (1912)
 Why the Catholic Church Cannot Accept Socialism (1913)
 The Truth About Christian Science (1916)

 Referanser 

Kategori:Astronomer fra USA
Kategori:Forfattere fra USA
Kategori:Medlemmer av katolske ordener fra USA
Kategori:Katolske prester fra USA
Kategori:Oppdagere av asteroider
Kategori:Personer fra London